28.11.2022
DA
Den Europæiske Unions Tidende
C 451/23
— 2. plads: Consortium APC, en sammenslutning af økonomiske aktører, hvis ledende selskab er virksomheden, Atos Luxembourg PSF, og medkontrahenterne, PWC EU Services og Computer Resources International Luxembourg Sammenslutningen af økonomiske aktørers hovedsæde er beliggende: L-3364 Leudelange (Luxembourg), rue du Château d’Eau 12; — 3. plads: FACI2T Consortium?, en sammenslutning af økonomiske aktører, hvis ledende selskab er CTG IT Solutions S.A., og medkontrahenterne, Fujitsu Technology Solutions N.V./S.A., Netcompany Intrasoft S.A., og AXIANSEU — DIGITAL SOLUTIONS S.A.
Sammenslutningen af økonomiske aktørers hovedsæde er beliggende: L-8070 Bertrange (Luxembourg), rue des Mérovingiens 7; — ikke at tildele den nævnte kontrakt til konsortiet, InfraExpert, som sagsøgerne er en del af, hvilket nedenfor beskrives nærmere som et konsortium, der er blevet oprettet med henblik på afgivelse af tilbud inden for rammerne af den omtvistede udbudsprocedure, samt undertegnelse og iværksættelse af den rammekontrakt og de specifikke aftaler, der vil skulle undertegnes efter tildelingen af kontrakten, idet afgørelsen om ikke at tildele sagsøgerne kontrakten blev meddelt dem ved anbefalet skrivelse af 3. oktober 2022, referencenr.
GEDA (2022) 27063; — subsidiært anordner Retten, inden den træffer afgørelse i sagen, og såfremt den vurderer, at yderligere oplysninger behøves: — at Parlamentet fremlægger følgende dokumenter, som angives nærmere nedenfor: — afgørelse(r) vedrørende »de usædvanlige omstændigheder, der var knyttet til en mulig situation, hvor flere tilbudsgivere blev udelukket«, som der hentydes til i de anmodninger om forlængelse af tilbuddenes gyldighed, som Parlamentet fremsatte i forbindelse med den omtvistede udbudsprocedure, — konsortiet OneCodes og/eller den belgiske fillial af NTT Data Spain S.L.U.’s erklæring på tro og love, — begrundelserne for udelukkelsen af EVERIS S.L.U. fra parti 3 og parti 8 i det omtvistede udbud, — besvarelse fra de tilbudsgivere, der vandt det omtvistede udbud, af del C »Spørgeskema til teknisk vurdering« under de tekniske specifikationer, — besvarelser (spørgeskema + Excel-skema med priser) fra de tilbudsgivere, der vandt det omtvistede udbud, af bilag II til de tekniske specifikationer »formular til vurdering af priser (parti 1-10)« — i det mindste de uddrag, der er relevante for parti 7.
Søgsmålsgrunde og væsentligste argumenter Til støtte for søgsmålet har sagsøgeren fremsat tre anbringender. 1.
Det første anbringende om en sandsynlig tilsidesættelse af artikel 136 og 140 i forordning 2018/1046 (1).
Sagsøgerne har gjort gældende, at Parlamentet ikke tog hensyn til de administrative og retslige afgørelser, der var blevet truffet for så vidt angår et medlem af det konsortium, der af den ordregivende myndighed fik tildelt førstepladsen. 2.
Det andet anbringende vedrørende en tilsidesættelse af artikel 160 i forordning nr.
2018/1046.
Sagsøgerne er af den opfattelse, at Parlamentet, idet det ikke afviste mindst ét unormalt lavt tilbud, afviste sagsøgernes tilbud på irregulær vis. 3.
Det tredje anbringende vedrørende betænkeligheder med hensyn til den tekniske vurdering og ligeledes på dette punkt en mulig tilsidesættelse af artikel 160 i forordning 2018/1046.
Sagsøgerne har bl.a.
gjort gældende, at den omstændighed, at den tekniske vurdering af tilbuddene blev vægtet med 70 % i forbindelse med vægtningen af tildelingskriterierne, er baseret på for mange subjektive bedømmelser til at kunne blive efterprøvet af Retten på en seriøs måde.
(1)
Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr.
1296/2013, (EU) nr.
1301/2013, (EU) nr.
1303/2013, (EU) nr.
1304/2013, (EU) nr.
1309/2013, (EU) nr.
1316/2013, (EU) nr.
223/2014, (EU) nr.
283/2014 og afgørelse nr.
541/2014/EU og om ophævelse af forordning (EU, Euratom) nr.
966/2012 (EUT 2018, L 193, s. 1).